Rosalynn Carter

Eleanor Rosalynn Smith Carter (s. 18. elokuuta 1927) on Jimmy Carterin aviopuoliso. Hän oli Yhdysvaltain ensimmäinen nainen miehensä toimiessa 39. Yhdysvaltain presidenttinä vuosina 1977–1981. 

Eleanor Rosalynn Smith syntyi Georgian osavaltiossa Frances Allethea Murrayn ja Edgar Smithin neljästä lapsesta vanhimmaksi. Isä kuoli leukemiaan tyttären ollessa 13-vuotias. Smith ja Carter avioituivat Plainsissa 7. heinäkuuta 1946. Pari sai neljä lasta:

 John William “Jack” Carter (s. 1947) 
 James Earl “Chip” Carter III (s. 1950) 
 Donnell Jeffrey “Jeff” Carter (s. 1952) 
 Amy Carter (s. 1967) 

Jimmy Carterin ura laivastossa saneli perheen asuinpaikan, ensimmäisen seitsemän avioliittovuoden aikana heidän osoitteinaan olivat Norfolk Virginiassa, Philadelphia Pennsylvaniassa, New London Connecticutissa, Pearl Harbor Havaijilla, San Diego Kaliforniassa ja Provincetown Massachusettsissa. 

Kuvernöörin rouvana Rosalynn Carter keskittyi parantamaan mielenterveyspotilaiden, kehitysvammaisten ja muiden huono-osaisten asemaa Georgian osavaltiossa.

Jimmy Carterin pyrkiessä presidentiksi Rosalynn Carter osallistui vaalityöhön ennennäkemättömällä tarmolla. Hän matkusti kahden vuoden ajan ympäri Yhdysvaltoja esittelemässä miehensä näkemyksiä. Samoin vuoden 1980 vaaleissa Rosalyyn Carter teki kaikkensa edistääkseen miehensä uudelleenvalintaa.

Rosalynn Carter kelpuutettiin vuonna 2001 National Women's Hall of Fameen.

Rosalynillä todettiin dementia toukokuussa 2023.

Lähteet 

 Yhdysvaltain ensimmäiset naiset
 Jimmy Carter
 Vuonna 1927 syntyneet
 Elävät henkilöt